जमशेदपुर. शहर में रविवार को वसंत पंचमी का त्योहार धूमधाम से मनाया गया। इस दौरान ग्रेजुएट कॉलेज में सरस्वती पूजा के दौरान जिस भी छात्राओं को भोग दिया जा रहा था, उनकी उंगली पर स्याही का निशान लगा दिया जा रहा था। ताकि कोई छात्रा दोबारा भोग लेने न आए। भोग देने से पहले छात्राओं की सभी उंगली चेक की जा रही थी। वहीं कदमा में पूजा पंडाल घूमने के लिए निकली लड़कियों की सुरक्षा के लिए कदमा थानेदार पेट्रोलिंग के लिए घोड़े से निकले जो चर्चा का विषय बन गया।सोमवार को पूजा पंडाल में स्थापित माता की प्रतिमा का विसर्जन किया जाएगा।
-
कदमा थाना प्रभारी जितेंद्र ठाकुर सरस्वती पूजा के दिन पेट्रोलिंग जीप से नहीं बल्कि पेट्रोलिंग करने के लिए घोड़े से निकले। मनचलों पर नकेल कसने के लिए खुद घोड़े पर सवार हो गए। उन्होंने अपने स्तर से छह घोड़े भाड़े पर मंगवाए थे। जिसमें से चार घोड़े ही मिले। थानेदार साहब जिस घोड़े पर बैठे थे, उसकी सजावट बारात में चलने वाले घोड़े की तरह थी। थाना प्रभारी ने पेट्रोलिंग के दौरान भाटिया पार्क और अन्य इलाके से चार मनचलों को हिरासत में लिया। उनसे पूछताछ करने के बाद थाने से पीआर बॉड पर छोड़ा गया। पकड़े गए मनचलों में भाटिया पार्क से दो, फार्म एरिया और बीएच एरिया से तीन लोग पकड़े गए थे। थाना प्रभारी जितेंद्र ठाकुर ने कहा पूजा पर लड़कियां पूजा घूमने के लिए निकलती हैं। इस दौरान मनचलों की सक्रियता भी अधिक रहती है।
-
किसी ने रंगोली बनाकर तो किसी ने नए कपड़े पहनकर इस त्योहार का स्वागत किया सरस्वती पूजा के मौके पर पांच सौ से अधिक छोटे बड़े पूजा पंडाल बनाए गए हैं। शहर में कम से कम दस पंडाल बड़े स्तर पर बनाए गए हैं। इन पंडालों में बड़ी प्रतिमाएं स्थापित की गई है। यहां स्थानीय लोगों के अलावे विद्यार्थियों ने पूजा अर्चना की। सोनारी, कदमा, साकची, टेल्को, बर्मामाइंस,गोलमुरी जैसे इलाके में भव्य पंडाल बनाया गया है। जहां दिन भर लोगों का आना जारी रहा। रात में कई पूजा पंडालों में सांस्कृतिक कार्यक्रम का आयोजन किया गया।